**Jegyzőkönyv**

**Nagykovácsi Nagyközség Önkormányzat**

**Egészségügyi és szociális bizottság nyilvános üléséről**

**Az ülés helye: Vállalkozói Inkubátorház**

**Az ülés időpontja:** 2016. április 25. (hétfő 16.30 óra)

**Meghívottak:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, Grégerné Papp Ildikó osztályvezető, Szelicsánné Szajáni Piroska Solymári Ezüstkor Szociális Gondozó Központ vezetője

**Megjelentek:** Dr. Szabó András elnök, Bánóczi Margit, dr. Klein Katalin, Dvorzsák-Pintér Tünde, Karczewicz Ágnes, Kiszelné Mohos Katalin polgármester, Papp István jegyző, dr. Németh Zsanett aljegyző, Grégerné Papp Ildikó osztályvezető, Szelicsánné Szajáni Piroska Solymári Ezüstkor Szociális Gondozó Központ vezetője, Deákné Kuti Szilvia családgondozó, Kissné Szalay Erzsébet jegyzőkönyvvezető

**dr. Szabó András elnök:** Köszöntöm a megjelenteket. Megállapítom, hogy az Egészségügyi és szociális bizottság 5 fővel jelen van, határozatképes. Ha nincs hozzászólás, akkor felteszem szavazásra a napirendet. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**8/2016. (IV. 25.) HATÁROZATA**

**Tárgy: Az Egészségügyi és szociális bizottság 2016. április 25-i ülésének napirendje**

Nagykovácsi Nagyközség Önkormányzat Egészségügyi és szociális bizottsága úgy dönt, hogy 2016. április 25-i ülésén az alábbi napirendeket tárgyalja:

1. **Beszámoló a Solymári Ezüstkor Szociális Gondozó Központ 2015. évi tevékenységéről**

**Határidő**: azonnal

**Felelős**: EÜB elnök

**1. naprendi pont**

**Beszámoló a Solymári Ezüstkor Szociális Gondozó Központ 2015. évi tevékenységéről**

**dr. Szabó András elnök:** Kérem az előadót Grégerné Papp Ildikót, hogy ismertesse az előterjesztésben foglaltakat.

**Grégerné Papp Ildikó:** *Röviden ismertette az előterjesztést.*

**dr. Szabó András elnök:** Köszönöm. Szeretettel köszöntöm Szelicsánné Szajáni Piroskát, a Solymári Ezüstkor Szociális Gondozó Központ vezetőjét. Kérem, hogy röviden ismertesse a beszámolót.

**Szelicsánné Szajáni Piroska intézményvezető**: *Röviden ismertette a beszámolóban foglaltakat.*

**dr. Szabó András elnök:** Köszönöm. Van-e további hozzászólás?

**dr. Klein Katalin:** A beszámolóban az szerepel, hogy 408 esetben vették igénybe a segítséget családsegítés terén. Ugyanakkor szerepel, hogy a gyermekjóléti szolgálatnak 328 megkeresése volt. Ezt 736 megkeresésnek kell tekinteni?

**Szelicsánné Szajáni Piroska intézményvezető:** Ez nem a megkeresések számát takarja, mert adott esetben egy családnál több probléma is felmerül, tehát ez az esetszámot jelenti. Ilyen szempontból Nagykovácsi egy jól ellátott, egy jó helyzetű településnek tekinthető.

**dr. Klein Katalin:** Az lenne még a kérdésem, hogy az ügyfélfogadási időt az arra rászorulók kihasználni, igénybe venni? Azért kérdés, mert ez nagyjából a munkaidőt fedi.

**Szelicsánné Szajáni Piroska intézményvezető:** A személyes megkeresésre munkaidőben tudunk alkalmat biztosítani. Azonban telefonos egyeztetést követően munkaidő után is házhoz mennek a gondozóink igény esetén. Emellett mindenki mobiltelefonnal rendelkezik, mindig elérhetőek. Azokat a családokat, akikkel kapcsolatban vagyunk, tájékoztatjuk arról, hogy munkaidőn túl is hívhatóak gondozóink.

**dr. Klein Katalin**: Az egyéb civil szervezetekkel való kapcsolattartás okán azt szeretném kérdezni, hogy megkereste-e önöket egy új Nagykovácsi szerveződés, az un. NIS?

**Szelicsánné Szajáni Piroska intézményvezető:** Igen, felvették velünk a kapcsolatot. Próbáljuk körvonalazni az együttműködés lehetőségeit.

**Dvorzsák-Pintér Tünde:** A múlt hónapban a testület elfogadta szociális rendeletét, mely a támogatásokra vonatkozik. Szóba került, hogy fontos lenne, ha az Ezüstkor központ segítséget nyújtana abban, hogy a rászorultak minél szélesebb körben értesüljenek a támogatási lehetőségekről. Emellett bizonyos esetekben szükség lehet a rendelet értelmezésében, a támogatás kiszámolásában is a segítségre.

**Szelicsánné Szajáni Piroska intézményvezető:** Természetesen ebben nagyon szívesen részt veszünk.

**dr. Szabó András:** Az imént elhangzott, hogy Nagykovácsi nagyon jó helyzetben van, jó az ellátás. Ez pontosan mit jelent? Azt, hogy kevés az ellátandó?

**Szelicsánné Szajáni Piroska intézményvezető:** Én Solymárral tudom összehasonlítani az itteni helyzetet. Alapvetően itt is megoszlanak a probléma típusok. Láthatóan megnőtt a válással, gyerekelhelyezéssel kapcsolatos problémák száma. Az agglomerációs településekhez képest Solymárhoz hasonlóan itt is jobb a helyzet.

**dr. Szabó András:** A most kiosztott táblázatoknál a kiadások dologi részébe milyen tételek tartoznak?

**Szelicsánné Szajáni Piroska intézményvezető:** Ide tervezem a mobiltelefonok költségeit, gyógyszerbeszerzést, munkaruha juttatás a házi segítségnyújtásban dolgozó kolléganők számára, irodaszerek és a postaköltség.

**dr. Klein Katalin:** Még egy kérdés merült fel bennem, a betegszállítás. Nálunk jelenleg egy civil szervezet végzi. Ebben nem lehetne valami jobb megoldást kitalálni?

**Szelicsánné Szajáni Piroska intézményvezető:** A betegszállítás a mi esetünkben is komoly problémát okoz. A kolléganők a munkavégzésükhöz is a saját gépkocsijukat használják, és csak a benzinköltség térítésére van lehetőségünk. A betegszállításhoz nincs meg a gépkocsi, illetve a kollégáknak sincs lehetősége ezt a feladatot ellátni, mert akkor a többi betegre nem maradna idejük. Betegszállítást csak hivatásos sofőrrel, és olyan gépkocsival lehetne, melynek a műszaki állapota ennek megfelelő.

**dr. Szabó András:** Köszönöm szépen. Amennyiben nincs további kérdés, hozzászólás, akkor szavazásra teszem fel az előterjesztésben foglalt határozati javaslatot. Indítható a szavazás.

**Megállapítom, hogy Nagykovácsi Nagyközség Önkormányzat Egészségügyi és szociális bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**EGÉSZSÉGÜGYI ÉS SZOCIÁLIS BIZOTTSÁGA**

**9/2016. (IV. 25.) HATÁROZATA**

**Tárgy: Beszámoló a Solymári Ezüstkor Szociális Gondozó Központ 2015. évi tevékenységéről**

Nagykovácsi Nagyközség Önkormányzat Egészségügyi és szociális bizottsága javasolja a Képviselő-testületnek, hogy az Ezüstkor Szociális Gondozó Központ 2015. évi szakmai beszámolóját fogadja el.

**Határidő**: azonnal

**Felelős**:Polgármester

**dr. Szabó András elnök**: Köszönöm szépen. Amennyiben nincs több hozzászólás, vélemény, a bizottság ülését 16 óra 58 perckor lezárom.

K.m.f.

dr. Szabó András Bánóczi Margit

elnök tag